Rokiškio rajono savivaldybės turto perdavimo

panaudos pagrindais laikinai neatlygintinai

valdyti ir naudotis tvarkos aprašo

3 priedas

**SAVIVALDYBĖS TURTO PANAUDOS SUTARTIS**

2020 m. liepos d. Nr.

Kamajai

Rokiškio rajono savivaldybės administracija į. k. 188772248, buveinė Respublikos g. 94, Rokiškis(toliau – Panaudos Davėjas), veikiantis pagal Lietuvos Respublikos įstatymus juridinis asmuo, atstovaujamas Rokiškio rajono savivaldybės administracijos Kamajų seniūnės Linos Zolubienės, veikiančios pagal Rokiškio rajono savivaldybės tarybos 2017 m. vasario 24 d. sprendimą Nr. TS-28 ,,Dėl savivaldybės turto perdavimo pagal panaudos sutartis bendruomenėms“

ir panaudos gavėjas Duokiškio kaimo bendruomenė, į. k. 173744645, buveinė Parko g. 1, Duokiškio mstl., Rokiškio r. sav. (toliau – Panaudos Gavėjas), veikiantis pagal Duokiškio kaimo bendruomenės įstatus, atstovaujamas Duokiškio kaimo bendruomenės pirmininkės Giedrės Dagienės, remdamiesi Rokiškio rajono savivaldybės tarybos 2017 m. vasario 24 d. sprendimu Nr. TS-28 ,,Dėl savivaldybės turto perdavimo pagal panaudos sutartis bendruomenėms“ ir Rokiškio rajono savivaldybės tarybos 2020 m. liepos 31 d. sprendimu Nr. TS-\_\_\_ ,,Dėl pritarimo panaudos sutartims“, sudarė šią sutartį:

* 1. **SUTARTIES DALYKAS**
1. Panaudos davėjas įsipareigoja panaudos gavėjui perduoti savivaldybės turtą (toliau –

turtas) – 168,23 kv. m. patalpas (pažymėtas plane 1-13, 1-19, 1-20 ir po ½ patalpų, pažymėtų 1-1, 1-2, 1-14, 1-15) pastate (pastato unikalus numeris 7397-3018-1018), esančiame Parko g. 1, Duokiškio mstl. Kamajų sen. Rokiškio r. sav., kurio įsigijimo balansinė vertė 2020 m. birželio 30 d. – 12669,47 Eur, turto likutinė vertė 2020 m. birželio 30 d. – 5671,50 Eur, finansavimo šaltinis - savivaldybės biudžeto lėšos, naudoti Duokiškio kaimo bendruomenės gyventojų, neįgaliųjų, vaikų ir jaunimo užimtumui, fiziniam aktyvumui, turiningo laisvalaikio veikloms vykdyti.

 Perduodamo turto būklė perdavimo metu – gera.

**SUTARTIES SĄLYGOS**

1. Panaudos davėjas perduoda turtą panaudos gavėjui iki 2027 m. vasario 23 d.

3.Trečiųjų asmenų teisės į turtą – nėra.

1. Panaudos gavėjo lėšos, panaudotos daiktui pagerinti ar pertvarkyti, neatlyginamos.
2. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.
3. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:
4. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;
5. visa atsakomybė už nuostolius ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

 7. Mokesčius, susijusius su perduotu turtu moka panaudos gavėjas:

 7.1. už vandenį, elektrą ir šildymą - proporcingai naudojamų patalpų plotui pagal Rokiškio rajono savivaldybės administracijos Kamajų seniūnijos pateikiamas sąskaitas faktūras;

 7.2. už kitas komunalines paslaugas – tiesiogiai paslaugų teikėjui.

**III. ŠALIŲ PAREIGOS**

8. Panaudos davėjas privalo:

8.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

8.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą.

9. Panaudos gavėjas privalo:

 9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

 9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį dėl perduoto savivaldybės nekilnojamojo turto VĮ „Registrų centras“. Pasibaigus panaudos

sutarties terminui, panaudos gavėjas tokia pat tvarka turi išregistruoti sutartį iš Nekilnojamojo turto registro;

9.3. naudotis suteiktu turtu pagal jo tiesioginę paskirtį ir sutartį ir tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties,

9.4. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su savivaldybės administracijos direktoriumi, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

9.5. gauti savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą ar paskirties pakeitimą, taip pat nekilnojamojo turto dalies paprastąjį remontą, kai planuojama patalpas perplanuoti;

9.6. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.7. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą. taip pat su visais atliktais pertvarkymais, neatskiriamais nuo turto;

9.8. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

9.9. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

**IV. SUTARTIES PASIBAIGIMAS**

10. Sutartis pasibaigia:

10.1. jos terminui pasibaigus;

10.2. kitais teisės aktų nustatytais atvejais.

1. Panaudos davėjas ir panaudos gavėjas šalių susitarimu, be atskiro sprendimo, turi teisę pakeisti sudarytą Turto panaudos sutartį, kai:
2. panaudos gavėjas grąžina panaudos davėjui dalį panaudos pagrindais valdomo turto;
3. pasikeičia kadastrinių matavimų duomenys, todėl pasikeičia panaudos pagrindais valdomo ir naudojamo nekilnojamojo turto duomenys;

11.3. reikia patikslinti Turto panaudos sutartimi perduoto turto duomenis arba šalių rekvizitus;

11.4. panaudos davėjas ar panaudos gavėjas pageidauja išdėstyti Turto panaudos sutartį nauja redakcija pagal pavyzdinę Rokiškio rajono savivaldybės turto panaudos sutarties formą.

12. Sutartis nutraukiama prieš terminą:

12.1. įvykus suteikto panaudos pagrindais turto viešo pardavimo aukcionui;

12.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

12.3. šalių susitarimu;

12.4. Lietuvos Respublikos civilinio kodekso nustatyta tvarka.

13. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

**V. KITOS SUTARTIES SĄLYGOS**

14. Sutartis sudaryta dviem egzemplioriais, po vieną kiekvienai šaliai.

15. Sutartis įsigalioja nuo jos pasirašymo dienos.

16. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

17. -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(čia šalys gali įrašyti ir kitas įstatymams neprieštaraujančias sąlygas)*

18. Prie sutarties pridedama:

18.1. savivaldybės turto, suteikto panaudos pagrindais, perdavimo ir priėmimo aktas (jei sutartis kartu nėra perdavimo ir priėmimo aktas);

18.2. -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kiti suteikto panaudos pagrindais turto dokumentai ir priedai, būtini šiam turtui naudoti)*

**VI. ŠALIŲ REKVIZITAI**

**Panaudos davėjas**

 Rokiškio rajono savivaldybės administracija

**Panaudos gavėjas**

Duokiškio kaimo bendruomenė

 Kodas 188772248, Kodas 173744645

 Respublikos g. 94, Rokiškis Parko g. 1, Duokiškio mstl. Rokiškio raj., Tel.: (8 620) 50 813

 Kamajų seniūnijos seniūnė

 Lina Zolubienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duokiškio kaimo bendruomenės pirmininkė

Giedrė Dagienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_